CELEX: 52011PC0852
Language: sk
Date: 2011-12-06
Title: Návrh ROZHODNUTIE RADY ktorým sa Švédsku povoľuje uplatňovať znížené úrovne zdaňovania elektrickej energie spotrebúvanej v domácnostiach a podnikoch v sektore služieb nachádzajúcich sa v určitých oblastiach na severe Švédska v súlade s článkom 19 smernice 2003/96/ES

|

52011PC0852

Návrh ROZHODNUTIE RADY ktorým sa Švédsku povoľuje uplatňovať znížené úrovne zdaňovania elektrickej energie spotrebúvanej v domácnostiach a podnikoch v sektore služieb nachádzajúcich sa v určitých oblastiach na severe Švédska v súlade s článkom 19 smernice 2003/96/ES  /* KOM/2011/0852 v konečnom znení - 2011/0403 (NLE) */  

	DÔVODOVÁ SPRÁVA1. KONTEXT NÁVRHUZdaňovanie energetických výrobkov a elektriny v Únii sa upravuje smernicou Rady 2003/96/ES[1] (ďalej len „smernica o zdaňovaní energií“ alebo „smernica“).Podľa článku 19 ods. 1 uvedenej smernice okrem ustanovení uvedených najmä v jej článkoch 5, 15 a 17 môže Rada na návrh Komisie ktorémukoľvek členskému štátu jednomyseľne povoliť zavedenie ďalších oslobodení od zdanenia alebo daňových úľav z osobitných politických dôvodov.Cieľom tohto návrhu je povoliť Švédsku uplatňovať vo vymedzenom rozsahu zníženú sadzu spotrebnej dane na elektrickú energiu spotrebúvanú domácnosťami a podnikmi v sektore služieb v určitých oblastiach na severe Švédska. Cieľom daného opatrenia je kompenzovať vyššie náklady na vykurovanie v týchto oblastiach, ktoré vyplývajú z osobitných klimatických podmienok v tomto regióne.Žiadosť a jej všeobecný kontextV článku 19 ods. 1 danej smernice sa ustanovuje, že Rada môže na návrh Komisie ktorémukoľvek členskému štátu jednomyseľne povoliť zavedenie ďalších oslobodení od dane alebo daňových úľav z osobitných politických dôvodov.Rozhodnutím Rady 2005/231/ES[2] v znení zmien a doplnení rozhodnutia Rady 2006/503/ES[3] sa Švédsku povoľuje uplatňovať zníženú sadzbu dane z elektrickej energie spotrebúvanej domácnosťami a podnikmi v sektore služieb v určitých obciach uvedených v prílohe k rozhodnutiu. Zníženie dane musí byť úmerné k vyšším nákladom na vykurovanie vyplývajúcim zo severnej polohy v porovnaní so zvyškom Švédska a znížená sadzba dane musí spĺňať požiadavky smernice 2003/96/ES, najmä minimálne sadzby ustanovené v článku 10 uvedenej smernice. Platnosť tohto povolenia sa skončí 31. decembra 2011.Listom z 8. júna 2011 Švédske orgány na základe článku 19 danej smernice informovali Komisiu o svojom zámere naďalej uplatňovať túto zníženú sadzbu dane. Zníženie by nemalo prekročiť 96 SEK/MWh, resp. 10,40 EUR[4]. Švédsko požiadalo o povolenie uplatňovať zníženú daň na šesťročné obdobie, teda do 31. decembra 2017, čo je najdlhším možným obdobím uvedeným v článku 19 ods. 2 danej smernice.Švédsko toto opatrenie odôvodňuje z hľadiska cieľov politiky v oblasti životného prostredia, ako aj regionálnej politiky a politiky súdržnosti. Švédsko zdôrazňuje, že vnútroštátne daňové sadzby na elektrickú energiu výrazne prekračujú minimálne úrovne zdanenia predpísané v smernici 2003/96/ES, a teda že prostredníctvom daňového systému na vnútroštátnej úrovni sa poskytujú silnejšie stimuly smerom k energetickej účinnosti než sa vyžaduje prostredníctvom minimálnych sadzieb EÚ. Podľa švédskych orgánov sa však táto vyššia všeobecná úroveň zdanenia môže zachovať len vtedy, ak sa v severných oblastiach, ktoré sú v hospodárskej súťaži znevýhodnené z dôvodu klimatických podmienok, povolí zníženie dane. Opatrením sa zároveň zmiernia rozdiely v nákladoch na vykurovanie medzi jednotlivými časťami krajiny, čo napomôže dosahovanie cieľov regionálnej politiky a politiky súdržnosti EÚ.Pokiaľ ide o podobu znevýhodnenia spôsobeného klimatickými rozdielmi, švédske orgány zopakovali vyhlásenie z predchádzajúcej žiadosti, že náklady na vykurovanie v severných regiónoch sú v priemere o 25 % vyššie, keďže v týchto oblastiach trvá vykurovacie obdobie dlhšie.Strata príjmov vyplývajúca zo zníženia o 96 SEK/MWh sa odhaduje na sumu 910 miliónov SEK, resp. 99 miliónov EUR ročne.-  Fungovanie opatreniaOpatrenie sa udeľuje vo forme zníženej sadzby dane. Znížená sadzba sa uplatňuje priamo pri výbere dane.-  Rozsah pôsobnostiŠvédske orgány uviedli, že rozlíšenie podľa geografického hľadiska sa zaviedlo na základe objektívnych údajov o priemerných teplotách. Na základe toho sa znížená daň uplatňuje vo všetkých obciach v grófstvach Norrbotten, Västerbotten a Jämtland a v obciach Sollefteå, Ånge, Örnsköldsvik, Ljusdal, Malung, Mora, Orsa, Älvdalen a Torsby. Toto opatrenie je obmedzené na domácnosti a podniky v sektore služieb, keďže len tieto skupiny platia plnú daň z elektrickej energie. Na druhej strane, keďže elektrina spotrebúvaná výrobnými odvetviami je v každom prípade zdaňovaná nižšou sadzbou, predmetné opatrenie sa nedotýka podnikov z tohto odvetvia.Podľa švédskych orgánov opatrenie vytvára pre jeho príjemcov v severných častiach krajiny tie isté podmienky ako má rovnaká spotrebiteľská skupina v južnom Švédsku.-  Argumenty švédskych orgánov v súvislosti s vplyvom opatrenia na vnútorný trhŠvédske orgány sa nedomnievajú, že dané opatrenie by nepriaznivo ovplyvnilo riadne fungovanie vnútorného trhu. Zastávajú názor, že hoci opatrenie môže pôsobiť na obchod medzi členskými štátmi tým, že znižuje náklady podnikom v sektore služieb na severe Švédska, tento vplyv by bol len obmedzený, keďže väčšina podnikov v sektore služieb obvykle pôsobí v ohraničenej zemepisnej oblasti.-  Existujúce ustanovenia v oblasti návrhuSmernica Rady 2003/96/ES z 27. októbra 2003 o reštrukturalizácii právneho rámca Spoločenstva pre zdaňovanie energetických výrobkov a elektriny.Posúdenie opatrenia podľa článku 19 smernice 2003/96/ES-  Osobitné politické dôvodyPrvý pododsek odseku 1 článku 19 uvedenej smernice znie takto:„Okrem ustanovení stanovených v predchádzajúcich článkoch, najmä v článkoch 5, 15 a 17, Rada môže na návrh Komisie ktorémukoľvek členskému štátu jednomyseľne povoliť zavedenie ďalších oslobodení od dane alebo daňových úľav z osobitných politických dôvodov.“Opatrenie, ktoré Švédsko navrhuje, spočíva v znížení spotrebnej dane na elektrickú energiu spotrebúvanú domácnosťami a podnikmi v sektore služieb na severe Švédska. Švédske orgány zdôrazňujú dva ciele tohto opatrenia. V prvom rade uvádzajú, že znížená daňová sadzba má nepriamy pozitívny vplyv na životné prostredie tým, že umožňuje uplatňovanie vyššej celkovej daňovej sadzby, čo by inak nebolo možné. Komisia v tomto smere poznamenáva, že požiadavky v oblasti ochrany životného prostredia ako také už sú neodlučiteľnou súčasťou smernice 2003/96/ES[5], a nepokladajú sa preto samostatne za osobitné politické dôvody. Uvedená smernica však vo všeobecnosti neumožňuje riešenie osobitných potrieb regiónov s mimoriadne špecifickými podnebnými podmienkami. V tejto súvislosti sa cieľ spočívajúci v udržaní relatívne vysokej úrovne zdanenia tým, že sa prostredníctvom zníženej sadzby vyhne inak nadmernej záťaži v regiónoch s uvedenými podmienkami, môže považovať za osobitný politický dôvod.Švédske orgány ďalej uviedli, že vďaka tomuto zníženiu sa celkové náklady na vykurovanie spotrebiteľov na severe Švédska približujú výške nákladov, ktoré znášajú spotrebitelia v iných častiach krajiny, a opatrením sa teda sledujú ciele regionálnej politiky a politiky súdržnosti.Aj z tohto pohľadu možno požadované povolenie považovať za vychádzajúce z osobitných politických dôvodov.-  Súlad s ostatnými politikami a cieľmi Európskej únieVšeobecná sadzba dane z elektrickej energie uplatňovaná na domácnosti a podniky v sektore služieb vo Švédsku je 283 SEK, resp. 30,70 EUR za 1 MWh, v porovnaní s minimálnou sadzbou na nepodnikateľské účely v EÚ 1 EUR/MWh[6]. Pri navrhovanom znížení predstavuje uplatniteľná sadzba na severe Švédska najmenej 187 SEK/MWh, resp. 20,29 EUR/MWh. Vzhľadom na to, že úrovne zdanenia elektrickej energie sú výrazne nad minimálnou sadzbou tak na severe Švédska, ako aj na ostatnom území, je možné usudzovať, že predmetné daňové zníženie vlastne nepriamo prispieva k dosiahnutiu vyššej celkovej úrovne ochrany životného prostredia spôsobom, aký opísali švédske orgány.V súvislosti s tým je preto cieľom opatrenia čiastočne vyrovnať vyššie náklady na vykurovanie v oblastiach, na ktoré sa vzťahuje znížená sadzba dane. Podľa švédskych orgánov vedú klimatické podmienky v uvedených oblastiach k spotrebe, ktorá je v priemere o 25 % vyššia než na ostatnom území, a to predovšetkým z dôvodu dlhšieho vykurovacieho obdobia.Komisia v tomto ohľade poznamenáva, že na základe súčasných cien elektriny vo Švédsku bude zníženie cien vyplývajúce z navrhovaného opatrenia pre všetky príslušné skupiny spotrebiteľov výrazne nižšie než 25 %. Podľa najnovších údajov o cenách dostupných z Eurostatu sa toto zníženie pohybuje v rozpätí od 3,1 % do 6,8 % v závislosti od spotreby príslušných domácností a podnikov[7].V príslušných regiónoch preto výška úľavy zostáva nižšia ako suma dodatočných nákladov na vykurovanie. Daňová motivácia na účinné využívanie energie zostáva v dôsledku toho na úrovni, ktorá je aspoň rovnocenná s úrovňou existujúcou v ostatných častiach Švédska.Možno teda uzavrieť, že dané opatrenie je zlučiteľné s politikami Únie v oblasti zdravia, životného prostredia, energetiky a dopravy.Za uvedených okolností sa toto opatrenie zdá prijateľné takisto z hľadiska riadneho fungovania vnútorného trhu a potreby zabezpečiť spravodlivú hospodársku súťaž. Neočakáva sa, že opatrenie povedie k značným narušeniam hospodárskej súťaže alebo zmenám v obchodnom správaní medzi členskými štátmi, predovšetkým vzhľadom na odľahlosť oblastí, na ktoré sa uplatňuje a na skutočnosť, že je obmedzené na domácnosti a podniky v sektore služieb. Zároveň treba pripomenúť, že podľa informácií, ktoré Komisia má, zníženie dane pre dané oblasti existovalo počas tridsiatich rokov bez toho, aby spôsobovalo akékoľvek problémy vzhľadom na riadne fungovanie vnútorného trhu či iné ciele politiky EÚ.-  Doba uplatňovania opatrenia a vývoj rámcových predpisov EÚ o zdaňovaní energiíKomisia navrhuje, aby sa doba uplatňovania opatrenia stanovila na maximálnu povolenú dobu, ktorú umožňuje smernica 2003/96/ES, teda na šesť rokov. Takéto obdobie sa javí ako primerané na to, aby sa podnikom a spotrebiteľom poskytla dostatočná miera istoty.Pokiaľ ide o budúci vývoj existujúceho právneho rámca a konkrétnejšie návrh na revíziu smernice 2003/96/ES, ktorý Komisia predložila 13. apríla 2011 [KOM(2011)169], treba poznamenať, že prijatie uvedeného návrhu by neviedlo k pozmeneniu súčasných pravidiel spôsobom, ktorý by bol relevantný pre fungovanie navrhovaného povolenia. Nie je preto potrebné ustanoviť v tejto súvislosti osobitné bezpečnostné klauzuly.Pravidlá štátnej pomociPo znížení dane, ktoré plánujú švédske orgány zaviesť, budú sadzby dane z elektrickej energie v príslušných oblastiach aj naďalej spĺňať minimálnu úroveň zdanenia podľa článku 10 smernice 2003/96/ES. Povolenie Rady sa navyše bude uplatňovať od 1. januára 2012 do 31. decembra 2017 (teda menej ako 10 rokov). Dané opatrenie preto spadá do tzv. všeobecného nariadenia o skupinových výnimkách [nariadenie (ES) č. 800/2008][8], a v dôsledku toho je vyňaté z povinnosti predbežného oznamovania.2. VÝSLEDKY KONZULTÁCIÍ SO ZAINTERESOVANÝMI STRANAMI A POSÚDENIE VPLYVUKonzultácie so zainteresovanými stranamiTento návrh vychádza zo žiadosti predloženej Švédskom a týka sa iba tohto členského štátu.Získavanie a využívanie expertízyExterná expertíza nebola potrebná.Posúdenie vplyvuTento návrh sa týka povolenia pre konkrétny členský štát na jeho vlastnú žiadosť.3. PRÁVNE PRVKY NÁVRHUCieľom návrhu je povoliť Švédsku odchýlku od všeobecných ustanovení smernice Rady 2003/96/ES, aby mohlo v rámci vymedzených limitov uplatňovať odlišné úrovne zdanenia elektrickej energie.Právny základČlánok 19 smernice Rady 2003/96/ES.Zásada subsidiarityOblasť nepriameho zdaňovania, na ktorú sa vzťahuje článok 113 ZFEÚ, nie je sama osebe vo výlučnej právomoci EÚ v zmysle článku 3 ZFEÚ.Vykonávanie paralelných právomocí členskými štátmi v tejto oblasti je však presne vymedzené a obmedzené existujúcimi právnymi predpismi EÚ. Podľa článku 19 smernice 2003/96/ES je iba Rada oprávnená udeliť členskému štátu povolenie na zavedenie ďalších oslobodení od dane alebo daňových úľav v zmysle uvedeného ustanovenia. Členské štáty nemôžu Radu zastúpiť.Návrh je preto v súlade so zásadou subsidiarity.Zásada proporcionalityTýmto návrhom sa dodržiava zásada proporcionality. Zníženie dane nepresahuje rámec nevyhnutný na dosiahnutie príslušného cieľa.Výber nástrojovNavrhovaný nástroj: rozhodnutie Rady.Článkom 19 smernice 2003/96 sa ustanovuje iba tento druh opatrenia.4. VPLYV NA ROZPOČETToto opatrenie nepredstavuje pre EÚ finančnú ani administratívnu záťaž. Návrh preto nemá vplyv na rozpočet EÚ.2011/0403 (NLE)NávrhROZHODNUTIE RADYktorým sa Švédsku povoľuje uplatňovať znížené úrovne zdaňovania elektrickej energie spotrebúvanej v domácnostiach a podnikoch v sektore služieb nachádzajúcich sa v určitých oblastiach na severe Švédska v súlade s článkom 19 smernice 2003/96/ESRADA EURÓPSKEJ ÚNIE,so zreteľom na Zmluvu o fungovaní Európskej únie,so zreteľom na smernicu Rady 2003/96/ES z 27. októbra 2003 o reštrukturalizácii právneho rámca Spoločenstva pre zdaňovanie energetických výrobkov a elektriny[9], a najmä na jej článok 19 ods. 1,so zreteľom na návrh Európskej komisie,keďže:1.  Rozhodnutím Rady 2005/231/ES[10] v znení zmien a doplnení rozhodnutia Rady 2006/503/ES[11] sa Švédsku povoľuje uplatňovať do 31. decembra 2011 zníženú sadzbu dane z elektrickej energie spotrebúvanej domácnosťami a podnikmi v sektore služieb v určitých oblastiach na severe Švédska v súlade s článkom 19 smernice 2003/96/ES.2.  Listom z 8. júna 2011 Švédsko požiadalo o povolenie naďalej uplatňovať zníženú sadzbu spotrebnej dane na elektrickú energiu v prípade tých istých adresátov počas ďalších šiestich rokov, teda do 31. decembra 2017. Zníženie je obmedzené na 96 SEK/MWh.3.  Z dôvodu dlhšieho vykurovacieho obdobia sú náklady na vykurovanie v príslušných oblastiach v priemere o 25 % vyššie než na ostatnom území krajiny. Znížením nákladov na elektrickú energiu pre domácnosti a podniky v sektore služieb v uvedených oblastiach sa tak zúži rozdiel medzi celkovými nákladmi na vykurovanie v prípade spotrebiteľov na severe Švédska a nákladmi v prípade spotrebiteľov na ostatnom území krajiny. Toto opatrenie teda prispieva k dosiahnutiu cieľov regionálnej politiky a politiky súdržnosti. Okrem toho toto opatrenie umožňuje, aby Švédsko uplatňovalo vyššiu celkovú sadzbu dane z elektrickej energie, čo by inak nebolo možné, čím nepriamo napomáha dosiahnuť ciele politiky v oblasti životného prostredia.4.  Zníženie dane by nemalo mať väčší rozsah než je nevyhnutné na vyrovnanie dodatočných nákladov na vykurovanie pre domácnosti a podniky v sektore služieb na severe Švédska.5.  Znížené sadzby dane budú nad minimálnymi sadzbami ustanovenými v článku 10 smernice 2003/96/ES.6.  Neočakáva sa, že opatrenie povedie k značným narušeniam hospodárskej súťaže alebo zmenám obchodu medzi členskými štátmi, vzhľadom na odľahlosť oblastí, na ktoré sa uplatňuje, na skutočnosť, že zníženie by nemalo presiahnuť dodatočné náklady na vykurovanie na severe Švédska a na skutočnosť, že opatrenie je obmedzené na domácnosti a podniky v sektore služieb.7.  Opatrenie je preto prijateľné z hľadiska riadneho fungovania vnútorného trhu a potreby zabezpečiť spravodlivú hospodársku súťaž a je zlučiteľné s politikami Európskej únie v oblasti zdravia, životného prostredia, energetiky a dopravy.8.  S cieľom poskytnúť príslušným podnikom a spotrebiteľom dostatočnú mieru istoty je vhodné Švédsku povoliť, aby zníženú sadzbu dane z elektrickej energie spotrebúvanej na severe Švédska uplatňovalo do 31. decembra 2017.9.  Malo by sa zabezpečiť, aby sa povolenie na základe rozhodnutia 2005/231/ES, udelené z podobných dôvodov v predchádzajúcom období, uplatňovalo aj naďalej bez toho, aby vznikol časový odstup medzi skončením platnosti daného rozhodnutia a nadobudnutím účinnosti tohto rozhodnutia,PRIJALA TOTO ROZHODNUTIE:Článok 110.  Švédsku sa povoľuje uplatňovať zníženú sadzbu zdaňovania elektrickej energie spotrebúvanej v domácnostiach a podnikoch v sektore služieb nachádzajúcich sa v obciach uvedených v prílohe. Zníženie oproti bežnej vnútroštátnej sadzbe zdanenia elektrickej energie nepresiahne rozsah potrebný na vyrovnanie dodatočných nákladov na vykurovanie vyplývajúcich zo severnej polohy v porovnaní so zvyškom Švédska a nepresahuje 96 SEK/MWh.11.  Znížené sadzby musia byť v súlade s požiadavkami smernice 2003/96/ES, a najmä s minimálnymi sadzbami ustanovenými v jej článku 10.Článok 2Toto rozhodnutie sa uplatňuje od 1. januára 2012 a jeho platnosť sa končí 31. decembra 2017.Článok 3Toto rozhodnutie je určené Švédskemu kráľovstvu.V BruseliZa RadupredsedaPrílohaRegióny | Obce |Norrbottens län | Všetky obce |Västerbottens län | Všetky obce |Jämtlands län | Všetky obce |Västernorrlands län | Sollefteå, Ånge, Örnsköldsvik, |Gävleborgs län | Ljusdal, |Dalarnas län | Malung, Mora, Orsa, Älvdalen |Värmlands län | Torsby |[1] Smernica Rady 2003/96/ES z 27. októbra 2003 o reštrukturalizácii právneho rámca Spoločenstva pre zdaňovanie energetických výrobkov a elektriny (Ú. v. EÚ L 283, 31.10.2003, s. 51).[2] Ú. v. EÚ L 72, 18.3.2005, s. 27.[3] Ú. v. EÚ L 199, 21.7.2006, s. 19.[4] Na základe výmenného kurzu z 1. októbra 2010 (9,2183 SEK = 1 EUR), pozri článok. 13 ods. 1 smernice 2003/96/ES.[5] Pozri najmä odôvodnenia 6 a 7.[6] Na základe článku 11 ods. 4 smernice 2003/96/ES môžu členské štáty obmedziť rozsah zníženej úrovne zdanenia v prípade používania na podnikateľské účely. Ako sa uviedlo, Švédsko v skutočnosti uplatňuje tak na domácnosti, ako aj na podniky v sektore služieb daňovú sadzbu na nepodnikateľské účely.[7] Zdroj: Eurostat – údaje o cenách za 2. polrok 2010. Údaje vychádzajú z iného ako priemyselného využívania kategórie DA (spotreba menej ako 1000 kWh) až DE (spotreba viac ako 15 000 kWh).[8] Nariadenie Komisie (ES) č. 800/2008 zo 6. augusta 2008 o vyhlásení určitých kategórií pomoci za zlučiteľné so spoločným trhom podľa článkov 87 a 88 zmluvy (všeobecné nariadenie o skupinových výnimkách), Ú. v. EÚ L 214, 9.8.2008.[9] Ú. v. EÚ L 283, 31.10.2003, s. 51.[10] Ú. v. EÚ L 72, 18.3.2005, s. 27.[11] Ú. v. EÚ L 199, 21.7.2006, s. 19.